شاردا رسم الخط

شاردا (شاردہ: 𑆯𑆳𑆫𑆢𑆳، لاطینی: Sharada) ایک قدیم ابوگیدا رسم الخط ہے جو خطوط براہمی میں سے ایک رسم الخط ہے۔ یہ رسم الخط آٹھویں اور بارہویں صدی کے درمیان برصغیر پاک و ہند کے شمال مغربی حصوں (کشمیر اور پڑوسی علاقوں میں) سنسکرت اور کشمیری لکھنے کے لیے استعمال ہوتا رہا۔  اس کے بعد کشمیر میں اس کا استعمال محدود ہو گیا. اب صرف کشمیری پنڈت ہی اسے مذہبی مقاصد کے لیے استعمال میں لاتے ہیں۔

یہ کشمیر کا ایک مقامی رسم الخط ہے اور اس کا نام ہندو دیوی شاردہ یا سرسوتی کے نام پر رکھا گیا ہے، جو علم کی دیوی اور شاردا پیٹھ مندر کی مرکزی دیوی ہے۔

تاریخ 

مخطوطات بخشالی میں شاردا رسم الخط کی ابتدائی مراحل والی قسم استعمال کی گئی ہے۔

شاردا رسم الخط افغانستان کے ساتھ ساتھ بھارت کے علاقے ہماچل میں استعمال ہوتا رہا۔ افغانستان کے گردیزی گنیش کے ساتھ ،چھٹی سے آٹھویں صدی پرانی قدیم شاردہ رسم الخط کی ایک تحریر ہے جس میں بادشاہ کھنگلا کا ذکر موجود ہے۔ تاریخی مارکولہ دیوی مندر میں، ہندو دیوی مہیش مردنی کے ساتھ 1569 کی شاردہ رسم الخط کی ایک تحریر ہے۔

دسویں صدی کے بعد، پنجاب، پہاڑی ریاستوں (عموماً ہماچل پردیش) اور کشمیر میں استعمال ہونے والے شاردہ رسم الخط میں علاقائی تبدیلیاں ظاہر ہونے لگیں۔ شاردا رسم الخط آخر کار کشمیر میں رسمی استعمال تک محدود ہو کر رہ گیا، کیونکہ یہ کشمیری زبان لکھنے کے لیے تیزی سے غیر موزوں ہوتا  گیا۔

1204 عیسوی کی آخری معروف تحریر کے ساتھ، 13ویں صدی کا اوائل شاردا کی ترقی میں ایک سنگ میل کی حیثیت رکھتا ہے۔ پنجاب میں علاقائی قسمیں اس مرحلے سے 14ویں صدی تک ارتقا پذیر ہوتی رہیں۔  اس عرصے کے دوران یہ گرمکھی اور دیگر خطوطِ لنڈا سے ملتی جلتی شکلوں میں ظاہر ہونا شروع ہو گیا۔ پندرہویں صدی تک، شاردا رسم الخط اس قدر ترقی کر چکا تھا کہ اس مقام پر ماہرینِ خطاطی اس کو ایک خاص نام، دیواشیشا سے ظاہر کرتے تھے۔

حروف

مصوت

حرفِ صحیح

ہندسے (گنتی)  

شاردا رسم الخط محلی ترقیم معید اعشاریہ کے نظام کے لیے اپنی علامتیں استعمال کرتا ہے۔

مزید دیکھئے 

 رسم الخط
 شاردا پیٹھ

بیرونی روابط 

 Aksharamukha: Sharada script
 Saerji. (2009). Śāradā script: Akṣara List of the Manuscript of Abhidharmadīpa (ca. the 11th Century).  ریسرچ انسٹیٹیوٹ آف سنسکرت مانو اسکرپٹس اینڈ بددشٹ لٹریچر، پیکینگ یونیورسٹی
 Prevalence of the Śāradā Script in Afghanistan -  شاردا رسم الخط، افغانستان

حوالہ جات
براہمی رسم الخط
تاریخ کشمیر
ویکی ڈیٹا سے مطابقت رکھنے والی مختصر تفصیل